Puhdistuminen
Jää merensyvyyteesi
 mieletön uni,
 niin monin öin
 petollisella onnella kiusasit sydäntäin
 ja meren aaveena
 päivän kirkkaudessakin uhkaat –
 jää syvyyteesi iankaikkisesti,
 ja jälkeesi heitän
 tuskani, syntini,
 hulluuden kulkuskaavun,
 joka niin kauan on kilissyt ympäri pään,
 ja kylmän kiiltävän käärmeennahkan,
 teeskentelyn,
 joka niin kauan haavoitti sieluain,
 sairasta sielua –
 jumalat, enkelit kieltävää
 kadotettua sielua –
 Hoihoo! Hoihoo! Nyt tulee tuuli!
 Auki purjeet! Ne hulmuu, paisuu!
 Tuhoisan tyyneyden yli
 kiitää pursi
 ja riemuitsee vapahdettu sielu.

Heinrich Heine
Käännökset